་སྲི་ཀཱ་པྲ་ཛྙཱ་པ་ར་མི་ཏ་བཱིཏྟི་ཀ་ན་མཿབོད་སྐད་དུ། ཤེས་རབ་ཀྱི་ཕ་རོལ་ཏུ་ཕྱིན་པ་སྟོང་ཕྲག་བརྒྱ་པའི་རྣམ་འགྲེལ་ཞེས་བྱ་བ། ། ལྷག་པའི་་་་་ལྷ་ལ་ཕྱག་འཚལ་ལོ། ། རབ་དཀར་དགེ་ཚོགས་རྒྱ་མཚོ་རྒྱས་པའི་རི་དབང་ལས་འཁྲུངས་པ། ། མཁྱེན་གསུམ་ལྗོན་པ་སྦྱོར་བཞིའི་ཆུ་སྐྱེས་ཕྲེང་བས་རྣམ་བཀྲ་ཞིང་། ། སྐུ་གསུམ་འབྲས་བུའི་ཁུར་ལྡན་འཆི་མེད་དབང་པོའི་དཔལ་གྱུར་པ། ། རྒྱལ་ཡུམ་དྲི་མེད་དཔག་བསམ་ལྗོན་པ་ཀུན་ཏུ་རྒྱལ་གྱུར་ཅིག། གང་ཐུགས་སྒྲིབ་གཉིས་སྤྲིན་བྲལ་མཁྱེན་བརྩེའི་འོད་ཟེར་སྟོང་ལྡན་ཞིང་། ། སྨོན་ལམ་ཉེར་འགྲོའི་འཁོར་ལོས་གདུལ་བྱ་གླིང་བཞིའི་མཁའ་ལ་འགྲོ། ། འཁོར་བའི་དགྲ་ཚོགས་མངོན་བཅོམ་འཇིག་རྟེན་སྣང་བའི་འོད་ལྡན་པ། ། སྟོན་པ་མཚུངས་མེད་སྐྱེ་དགུའི་འདྲེན་པ་ ༄༅། ། རྒྱལ་གྱུར་ཅིག། ལྷག་བསམ་འོ་མའི་ཆུ་གཏེར་བསྲུབས་པ་ལས། ། ལེགས་པར་འཐོན་པའི་བསོད་ནམས་རི་བོང་ཅན། ། མ་ལུས་འགྲོ་བའི་དཔལ་དུ་སྣང་མཛད་པ། ། རྒྱལ་སྲས་བྱེ་བའི་ཚོགས་ལ་མངོན་པར་བསྟོད། ། ཟླ་བའི་བསིལ་བ་ཉི་མའི་རབ་གསལ་དང་། ། མེ་ཡི་ཚ་བ་རླུང་གི་མགྱོགས་པ་བཞིན། ། ཀུན་ཏུ་གཞན་ལ་བདུད་རྩིའི་རང་བཞིན་ཅན། ། རྒྱལ་སྲས་ཐུ་བོ་མི་ཕམ་རྒྱལ་གྱུར་ཅིག། བློ་གྲོས་སྟོན་ཟླ་སྲིད་པའི་མུན་པ་རབ་སྤངས་ནས། ། སྙིང་རྗེའི་འོད་ཟེར་སྣང་བ་ཀུན་ནས་རྒྱས་པ་ཅན། ། ལེགས་བཤད་བདུད་རྩིའི་ཆུ་གཏེར་་་་་་་ཡོངས་སུ་གྲུབ་པའི་བདག། འཕྲིན་ལས་ཆུ་འཛིན་གཡོ་ལྡན་བླ་མའི་ཚོགས་རྣམས་རྒྱལ། ། མཐའ་བྲལ་སྟོན་པ་ལྷ་ཡི་རྔ་བོ་ཆེ། ། དངོས་སྨྲའི་རི་དྭགས་མཐའ་དག་སྐྲག་མཛད་པ། ། ཐུབ་་པའི་རིང་ལུགས་བདག་མེད་སེང་གེའི་སྒྲ། ། བདག་བློ་རབ་ཏུ་དང་བས་བསྟོད་པར་བགྱི། ། ཐོས་པའི་སྐྱོགས་ཀྱིས་བཏུང་བྱ་གསུངས་རབ་བདུད་རྩིའི་རྒྱུན། ། མཆོག་གི་འབྱོར་པ་སྦྱིན་མཛད་འཕྲིན་ལས་འོད་དཀར་ཅན། ། རབ་དཀར་བསོད་ནམས་ཀུ་མུད་ཡོངས་སུ་རྒྱས་པའི་གཉེན། ། ལེགས་བཤད་འོད་ཀྱི་ཕྲེང་ལྡན་གདུལ་བྱའི་གླིང་འདིར་རྒྱལ། ། གསུངས་རབ་སྙིང་པོ་སྟོང་ཕྲག་བརྒྱ་པའི་དོན། ། མཐའ་ཡས་ལེགས་བཤད་རྒྱན་གྱིས་རྣམ་བཀྲ་ཡང་། ། གངས་རིའི་ཁྲོད་ཀྱི་མཁས་རློམ་དུ་མ་ཡིས། ། སྔོན་ཆད་མཐོང་བའི་ལམ་དུ་མ་གྱུར་པ། ། རྣམ་བཤད་ཉི་མའི་འོད་ཀྱིས་གསལ་བར་བྱ། ། ཐུབ་པའི་དབང་པོས་ཆོས་ཀྱི་འཁོར་ལོ་རིམ་པ་གསུམ་དུ་བསྐོར་་་་བ་ལས། ། མཚན་ཉིད་མེད་པའི་ཆོས་ཀྱི་འཁོར་ལོ་སངས་རྒྱས་ཐམས་ཅད་ཀྱིས་བགྲོད་པ་གཅིག་པའི་ལམ། ཤེས་རབ་ཀྱི་ཕ་རོལ་ཏུ་ཕྱིན་པའི་ཚུལ་གསལ་བར་བྱེད་པ་སྟོང་ཕྲག་བརྒྱ་པའི་དོན་གཏན་ལ་དབབ་པར་བྱའོ། ། དེ་ལ་གསུམ་སྟེ། མཚན་གྱི་དོན་བཤད་པ་དང་། བྱུང་ཚུལ་སོགས་སྤྱིར་བསྟན་པ་དང་། གཞུང་གི་དོན་གཏན་ལ་དབབ་པའོ། ། དང་པོ་ལ་མཚན་བསྒྱུར་བ་ནི། ཤ་ཏམ་ནི་བརྒྱའོ། ། ས་ཧཱ་སྲི་ཀ་ནི་སྟོང་ཕྲག་གོ། པྲ་ནི་ཉེར་བསྒྱུར་ཏེ། མཆོག་དང་། སོ་སོ་དང་། དང་པོ་ལ་འཇུག་པའི་སྐབས་དུ་མ་ཡོད་ཀྱང་། འདིར་ནི་རབ་ལ་འཇུག་ལ། ཛྙཱ་ནི་ཤེས་པ་ལ་འཇུག་པས་ཤེས་རབ་བོ། ། པཱ་ར་ནི་ཕ་རོལ་ལོ། ། མི་ཏ་ནི་ཕྱིན་་་ ༄༅། ། པ་ལ་འཇུག་པས་ཕ་རོལ་ཏུ་ཕྱིན་པ་ཞེས་བྱའོ། ། གཉིས་པ་མཚན་བཤད་པ་ནི། འདི་ལ་ཤོ་ལོ་ཀ་སྟོང་ཕྲག་བརྒྱ་ཡོད་པས་ན་སྟོང་ཕྲག་བརྒྱ་པ་སྟེ། ཤོ་ལོ་ཀའི་གྲངས་ཀྱི་སྒོ་ནས་བཏགས་པའོ། ། ཤེས་རབ་ཀྱི་ཕ་རོལ་ཏུ་ཕྱིན་པ་སྟོན་པར་བྱེད་པས་ན་ཤེས་རབ་ཀྱི་ཕ་རོལ་ཏུ་ཕྱིན་པ་སྟེ་བརྗོད་བྱའི་སྒོ་ནས་བཏགས་སོ། ། སྨོན་ལམ་ལ་སོགས་པ་ཆོས་དགུའི་ཕ་རོལ་དུ་སོན་པས་ན་ཕ་རོལ་ཏུ་ཕྱིན་པ་སྟེ་འོག་ནས་འཆད་དོ། ། གཉིས་པ་ལ་དང་པོར་མདོའི་བྱུང་ཚུལ། ཤེར་ཕྱིན་གྱི་གཞུང་གི་རབ་དབྱེ། འགྱུར་དག་མ་དག་གི་དབྱེ་བ། ལེའུ་དང་བམ་པོའི་གྲངས་སོ། ། དེ་ལ་དང་པོ་ནི། ཤིན་ཏུ་རྒྱས་པ་ནི། ཤེར་ཕྱིན་བྱེ་བ་ཕྲག་བརྒྱ་པ་སྟེ་་དྲི་ཟའི་གནས་ན་བཞུགས་སོ། ། དེའི་འོག་ནས་རྒྱས་པ་ནི་ཤེར་ཕྱིན་འབུམ་ཕྲག་བརྒྱ་པ་སྟེ་ལྷའི་དབང་པོའི་གནས་ན་བཞུགས་སོ། ། དེའི་འོག་ནས་རྒྱས་པ་ནི་སྟོང་ཕྲག་བརྒྱ་པ་སྟེ། ཀླུའི་གནས་ན་བཞུགས་པ་སློབ་དཔོན་ཀླུ་སྒྲུབ་ཀྱིས་མི་ཡུལ་དུ་སྤྱན་དྲངས་ནས། དབུ་མ་རིགས་པའི་ཚོགས་ལ་སོགས་པའི་དགོངས་འགྲེལ་དུ་མ་བརྩམས་ནས་གསལ་ཞིང་རྒྱས་པར་མཛད་དོ། ། དེ་ནས་བོད་དུ་སྤྱན་དྲངས་ཚུལ་ནི། མངའ་བདག་ཁྲི་སྲོང་སྡེ་་་་བཙན་གྱིས་འབུམ་སྤྱན་དྲངས་པར་བཞེད་ནས་བློ་རྣོ་བའི་མཆོག་དུ་གྱུར་པ་ཁམས་པ་གོ་ཆ་ལ་གསེར་མང་པོ་བསྐུར་ནས་རྒྱ་གར་དུ་བཏང་ངོ་། ། དེས་ཐུགས་ལ་བཟུང་ནས་བོད་དུ་ཐུགས་ནས་ཕྱུང་ནས་བྲིས་བས་ཐུགས་འགྱུར་་བྱ་བར་མིང་བཏགས། དེས་བཙུན་མོ་ཤི་བའི་དགེ་བ་ལ་དམིགས་ནས་བཙུན་མོའི་ཁྲག་ལ་སྣག་ཚའི་དོད་བྱས། རའི་འོ་མ་ལ་དམ་རྩི་བྱས་ནས་བཞི་དུམ་པ་གཅིག་བྲིས་པས། ར་གཟིགས་དམར་པོ་ཞེས་བཏགས། དུས་ཕྱིས་ལྷ་སར་སྤྱན་དྲངས་ནས་རྙིང་དུ་སོང་བ་ན། འཕྲུལ་སྣང་གི་གོང་གི་ཆུ་ཀ་ན་སོ་ཕག་གི་མཆོད་རྟེན་གྱི་ནང་ན་བཞུགས་སྐད་དོ། ། ད་ལྟ་དབུས་རུའི་ཕྱོགས་ན་དེའི་འགྱུར་མང་ངོ་། ། ཐུགས་འགྱུར་དེ་ལ་རྒྱལ་པོ་་་་་་་ཐུགས་མ་ཆེས་ཏེ། འབངས་རྣམས་ལ་བཅའ་བསྟུས་ནས། ཉང་ཨིཎྜ་ཨ་རོ་དང་། སྦས་མཉྫུ་ཤྲི་གཉིས་ལ་གསེར་ཕྱེ་བྲེ་གང་བསྐུར་ནས་གདན་འདྲེན་དུ་བཏང་ནས། རྒྱ་གར་ནས་རྒྱ་དཔེ་བླངས་ཏེ་བསྒྱུར་བས་བཅའ་་་འབུམ་དུ་མཚན་ཐོགས་སོ། ། དེས་རམས་ལ་སྣག་ཚ་དང་རའི་འོ་མ་ལ་དམ་རྩི་བྱས་ནས་བྲིས་པས་ར་གཟིགས་སྔོན་པོ་བྱ་བར་བཏགས་ཏེ་བསམ་ཡས་ན་བཞུགས་པའི་བཞི་དུམ་པ་ཡིན་སྐད་དོ། ། སྐུ་རགས་མི་འཆིང་བར་་་ལྕགས་ཀྱི་ཐུར་མ་ལ་བརྒྱུས་པས་ལྕགས་ཐུར་ཅན་དུ་གྲགས། དེ་ཡང་འགྱུར་མི་རྒྱས་པས་ཕྱིས་རྒྱལ་བུ་མུ་ཏིག་བཙན་པོའི་ཐུགས་དམ་དུ་བརྫངས་སྐད། དེ་ནས་ས་བརྒྱད་པ་ཐོབ་པའི་པ་གོར་བཻ་རོ་ཙ་ནས་ལྕགས་ཐུར་ཅན་་དང་༑ རྒྱ་དཔེ་གཉིས་བསྟུན་ནས་ཞུ་ཆེན་མཛད་དེ། ཆེ་ལོང་ཞིག་གཏན་ལ་ཕབ་ནས། དྲུག་དུམ་པ་གཅིག་བཞེངས་པས། སྔར་ལས་འགྱུར་རྒྱས་པ་ཅིག་བྱུང་། གླེགས་ཤིང་ལ་མཚན་ཐོགས་པས་རྒྱལ་པོའི་ཐུགས་ ༄༅། ། དམ་པར་ཁབ་ཅན་ཞེས་བྱ་བར་གྲགས་ཏེ་བླ་འགྱུར་འབྲིང་པོ་ཡིན་ལ། དེ་བཞུགས་པའི་ལོགས་ལ་ཕ་ཝང་གི་ཚང་བཅས་པས་ཕ་ཝང་ཅན་ཡང་ཟེར། དང་པོའི་རྒྱ་དཔེ་དེ་ལྟ་བུ་མ་ཡིན་པས་ད་དུང་ཡང་་་་་་་བསམ་ཡས་ན་བཞུགས། ཕྱིས་རྔོག་ལོས་ཀྱང་ལྕགས་ཐུར་ཅན་ལ་གཟིགས་ནས་འགྱུར་མཛད་དོ། ། དེ་ནས་དུས་ཕྱིས་མངའ་བདག་ཁྲི་རལ་པ་ཅན་གྱིས་རྒྱ་བོད་ཀྱི་མཁས་བཙུན་མང་པོ་སྤྱན་དྲངས་ཏེ། དེ་བཞིན་་་་་་་གཤེགས་པའི་བཀའ་དང་བསྟན་བཅོས་མང་པོ་ལ་ཞུ་ཆེན་མཛད། ཁྱད་པར་དུ་ཕ་རོལ་ཏུ་ཕྱིན་པ་ལ། རྒྱ་གར་དབུས་ཀྱི་པཎྜི་ཏ་སུ་ལེནྟྲ་བོ་དྷི་དང་། ཤཱཀྱ་པྲ་བྷ་ཝ་དང་། བོད་ཀྱི་ལོ་ཙཱ་བ་ཆེན་པོ་འཕན་ཡུལ་གྱི་སྐ་བ་་་་དཔལ་བརྩེགས་དང་། ཅོག་རོ་ཀླུའི་རྒྱལ་མཚན་ལ་སོགས་པས་འཕན་ཡུལ་སྨད་ཀྱི་སྐ་བ་ན་མོ་ཆེར། སཾཾཾཾ་ཀྲི་ཏའི་སྐད་དང་ཞི་བ་དུ་སྦྱར་ནས་སྐད་གསར་གཅད་ཀྱིས་གཏན་ལ་ཕབ། ཕ་རོལ་ཏུ་ཕྱིན་པའི་གཞུང་ལ་ལ་ཞུ་་་ཆེན་གྱིས་མཛད་པས་འགྱུར་རྒྱས་ཏེ་བླ་འགྱུར་ཆེན་མོ་ཞེས་བྱ་བར་གྲགས་སོ། ། དེ་ཡང་དྲུག་དུམ་པ་གཅིག་བཞེངས་པ་ཡིན་ཏེ། ནབ་བཟའ་ལ་མཚན་ཐོགས་པ་ཤ་སྒྲོ་ཅན་དུ་གྲགས་སོ། ། དུས་ཕྱིས་རྔོག་ལོ་ཙཱ་བས་་་་་་་བསམ་ཡས་ཀྱི་ཀ་ཅོག་གིས་སྤྱན་དྲངས་པའི་རྒྱ་དཔེ་ལ་བརྟེན་ནས་འགྱུར་བཅོས་བྱས། ཡ་བཏགས་ཚན་གཅིག་རྒྱ་དཔེ་ལ་ཡོད་ཀྱང་བོད་ཀྱི་མི་འགྱུར་བས་དོན་འདྲ་གསུངས་ནས་ཡ་བཏགས་སོགས་མེད་པར་བྱས་ཤིང་། ཞུས་དག་ཆེ་ལོང་ཙམ་མཛད་ཀྱང་བོགས་ཐོན་པ་ཙམ་མེད་གསུངས། དེ་ལ་ཡང་ཤ་སྒྲོ་ཅན་དུ་མིང་བཏགས་སོ། ། དེ་ཡང་རྒྱལ་པོའི་དུས་སུ་ཁྱད་འདོན་དུ་བྱས་ནས་ཕལ་ཆེར་ལ་བཞེངས་དབང་མེད་པས་བོད་དབུས་གཙང་་ན་འབུམ་ཆ་བཅུ་བདུན་ལས་མི་བཞུགས་སྐད་དོ། ། ལྷ་ས་ན་ར་གཟིགས་དམར་པོ་བཞི་དུམ་པ་གཅིག། རྟ་འོན་པའི་ཁྲ་སྣན་ར་གཟིགས་སྔོན་པོ་བཞི་དུམ་པ་དང་གཉིས། བསམ་ཡས་ན་ལྕགས་འབུམ་དྲུག་དུམ་པ་དང་་་གསུམ༑ བླ་འབུམ་འབྲིང་པོ་ཕ་ཝཾ་ཅན་དང་བཞི། ཁམས་ཀྱི་གླང་ཐང་ན་འཇིག་རྟེན་སྒྲོན་མེ་ཞལ་དམར་ཅན་དང་ལྔ། དབུ་སྟོད་གྲོག་གི་ཤོག་སེར་ཅན་དྲུག་དུམ་པ་དང་དྲུག། དར་ཡུལ་ན་གླང་དཔལ་གྱི་སེང་གེའི་་་་་འབུམ་ནག་བཞི་དུམ་པ་དང་བདུན། ཡུལ་ལན་པ་མགོའི་ཉང་མོའི་འབུམ་སྐྱ་དྲུག་དུམ་པ་དང་བརྒྱད། སྐར་ཆུང་ན་ཡུགས་འབུམ་དྲུག་དུམ་པ་དང་དགུ། ལྷ་ལུང་དཔལ་གྱི་རྡོ་རྗེས་བཞེངས་པའི་ཡེར་པ་གསེ་རུའི་ཞལ་་་་་སེར་ཅན་བཞི་དུམ་པ་དང་བཅུ། ལན་པ་མགོའི་ཞལ་དམར་ཅན་དང་བཅུ་གཅིག། གཙང་ན་ལྕེ་འབུམ་ཆེན་མོ་དྲུག་དུམ་པ་དང་བཅུ་གཉིས། ཆུ་ཤུལ་དྲུག་གུ་སྒང་གི་བཞི་དུམ་པ་དང་བཅུ་གསུམ། མང་ཡུལ་བྱམས་་་་་སྤྲིན་གྱི་ཡོལ་སྙོན་གྱི་འབུམ་དྲུག་དུམ་པ་དང་བཅུ་བཞི། འོན་འཇང་རྡོ་ན་ཤ་སྒྲོ་ཅན་དྲུག་དུམ་པ་དང་བཅོ་ལྔ། འཕན་ཡུལ་རྒྱལ་གྱི་གསེར་གླག་ཅན་བཞི་དུམ་པ་དང་བཅུ་དྲུག། རུ་འཚམས་ཀྱི་ཅང་རྡོར་ཚུལ་གྱི་ཅང་་་་་་་ ༄༅། ། འབུམ་བཞི་དུམ་པ་དང་བཅུ་བདུན་ནོ། ། ཅང་རྡོར་ཚུལ་གྱི་འབུམ་དེ་ཁམས་སུ་ཕྱིན་ནས་གླང་ཐང་སྒྲོན་མེའི་ཞལ་དམར་ཅན་ལ་མ་དཔེ་བྱས་ནས་བཞེངས་པ་ཡར་ལ་དྲེའུ་གཅིག་ལ་བཀལ་ནས་འོངས་ཏེ། འབུམ་བཅུ་དྲུག་པོ་ཐམས་ཅད་ལ་ཞུ་ཏིག་བྱས་པས། ལྷ་སའི་ར་གཟིགས་དམར་པོ་དེ་འགྱུར་རྒྱས་པར་མི་གདའ། ཁྲ་སྣའི་ར་གཟིགས་སྔོན་པོ་དེ་བས་ཅུང་ཟད་རྒྱས། བླ་འབུམ་སྤར་ཁབ་ཅན། ཀླུ་གོང་གི་ཤོག་སེར་་་ཅན༑ གླང་དཔལ་གྱི་སེང་གེའི་འབུམ་ནགལན་པའི་ཉང་གི་འབུམ་སྐྱ། སྐར་ཆུང་གི་ཡུགས་འབུམ། ཡེར་པའི་ལྷ་ལུང་དཔལ་གྱི་རྡོ་རྗེའི་ཤོག་སེར་ཅན། ལན་པ་མགོའི་ཞལ་དམར་ཅན་དང་བརྒྱད་པོ་དེ་ཡང་་་་་་་སྔར་གྱི་གཉིས་པོ་ལས་རྒྱས། དེ་རྣམས་ལས་ཀྱང་གྲོག་གི་ཤོག་སེར་ཅན་རྒྱས་སོ། ། ཡང་ཅང་གི་ལྕེ་འབུམ་དང་། དྲུག་གུ་སྒང་པའི་འབུམ་དང་། ཡོལ་སྙོན་གྱི་འབུམ་དང་། འོན་འཇང་རྡོའི་ཤ་སྒྲོ་ཅན་དང་། ཉང་མིའི་གསེར་གླག་ཅན་དང་ལྔ་པོ་དེ་འགྱུར་ཤིན་ཏུ་རྒྱས་སོ། ། དང་པོ་གཉིས་བླ་འགྱུར་ཆུང་བ་ཡིན། བར་པ་བརྒྱད་པོ་བླ་འགྱུར་འབྲིང་པོ་ཡིན། ཐ་མ་ལྔ་པོ་བླ་འགྱུར་ཆེན་མོ་ཡིན་ནོ། ། དེ་རྣམས་ལ་གཏུགས་པས་་་ཅང་རྡོར་ཚུལ་གྱི་འབུམ་དག་པ་དང་འགྱུར་རྒྱས་ཤོས་ཡིན་ནོ། ། དུས་དེ་ཡི་འོག་ཏུ་དག་པ་ནི་འདི་རྣམས་ཡིན་ཏེ། རྒྱལ་ལྷ་ཁང་ན་བཞི། རག་མདའི་མཚལ་རིས་ཅན། ཡུར་མགོ་ན་གཅིག། དར་ཡུལ་མདའི་་་་་་་གནས་ཁང་ན་གཅིག། ཁམས་ནས་བྱུང་བའི་དྲུག་དུམ་པ་དང་དར་ཡུལ་སོགས་ཁང་ན་གཉིས། སྐྲས་ཀྱི་རྒྱ་ལག་ན་རྒྱ་ནག་པོའི་ཅང་འབུམ། ཡུ་ངའི་ཞང་མདའ་ན་བཞི་དུམ་པ་ཤ་ར་པས་ཞུ་དག་མཛད་པ། མཁའ་རུ་་ན་གཅིག། གློང་མགོ་གནས་ན་ཕ་ཝཾ་ཅན་དུ་གྲགས་པ་གཅིག། འཕན་ཡུལ་གྱི་བན་དྷེ་སའི་གྲོང་གསར་ཀུན་དགའ་རྭ་བ་ན་གཅིག། འཕན་ཡུལ་སྐ་བ་ཡུལ་གྱི་གནས་ན་གཉིས། བེན་ཚ་ན་དྲུག་དུམ་པ་གཅིག། རྭ་་སྒྲེང་ན་གཅིག། ཕོད་མདོ་ན་གཅིག། གསེར་འབུམ་དང་ཅང་འབུམ་དུ་གྲགས་པ་གཉིས། རུག་པ་ན་གཅིག། གླུང་ཤོད་ཁོར་པ་ན་མངའ་རིས་མར་གྲགས་པ་བརྒྱད་དུམ་པ། གཟུ་རེ་ཉང་ཁུ་ཐང་ན་གཅིག། བྱ་་་་ཡུལ་ན་བསེ་སྒྲོ་ཅན། གྲོག་ན་ཤོག་སེར་ཅན། ཕྱིས་གསེར་གླག་ཅན། སྐྱ་ཁོལ་བ། བྱ་འབུམ་བྱ་བ་དང་གསུམ་དག་ཤོས་ཡིན། མལ་གྲོའི་ཀ་ཚལ་ན་དག་པ་གཅིག་ཡོད། ཞང་རོམ་པོས་ཕྱག་ལེན་བྱས་ནས་་་་་་གཡུ་སྒྲོ་སྟོང་སྟོན་གྱིས་བྱས་པ་ཡིན་སྐད། མལ་གྲོ་མདའི་དག་པའི་གནས་ན་གཅིག་ཡོད། བེན་གྱི་ལ་མོ་ཆེ་ན་གཅིག་ཡོད། དབུ་རུའི་ལྷས་ཀྱི་གླང་མ་ལུང་ན་གཅིག། བ་ལམ་གྱི་བཞག་གཟུངས་ན་གཅིག། ཡེར་་་་པ་ན་གཅིག། ཡང་སྔར་གྱི་གཅིག། ཕྱིས་བརྒྱད་ཀྱང་ཡོད་སྐད། སྤྲས་ཀྱི་རྭ་བ་ཟླུམ་པོ་ན་གཅིག། སྐར་ཆུང་མེས་ཚིག་པའི་དུས་སུམ་ཚིག་པར་བྱོན་པ་བཞི་དུམ་པ་གཅིག། སྙེ་ཐང་གི་བྲག་སྣ་ན་བདུན་དུམ་པ་་་་་་་ ༄༅། ། གཅིག༑ འོན་འཇང་རྡོ་ན་ཕྱིས་ཀྱང་གཅིག་ཡོད་ཟེར། ། གཡོ་རུ་ཁྲ་ཐང་ན་གསུམ་བཞུགས། བ་ཝ་ཐང་གི་རྭ་སྐོར་ན་བཞི་དུམ་པ་གཅིག། གནམ་གྱི་ནམ་གོང་ན་གཅིག། གཞུའི་ཀུན་དགའ་ར་བ་ན་་་བརྒྱད༑ དགེ་རྒྱས་བྱེ་མ་གླིང་ན་གསུམ། འཆིང་ཕུ་ན་གཅིག། གཡོ་རུ་ཁྲ་འབྲུག་ན་གཏེར་མ་གཅིག། ཡར་ལུངས་བྱེ་མ་ལྷ་ཁང་ན་གཅིག་ཡོད་དེ་སྔོན་གྱི་བསམ་ཡས་ཀྱི་སྤར་ཁ་བ་ཅན་ཡིན་ནོ། ། ཡར་ལུངས་དབུ་་་ར་ཆང་ན་གཅིག་སྟེ་དྲུག་ཅུ་རྩ་ལྔའོ། ། དེ་རྣམས་ཕལ་ཆེར་བརྒྱད་དུམ་པ་ཡིན་ནོ། ། འགྱུར་རྒྱས་པ་ནི་གཡོ་རུ་སྨད་ན་མང་ངོ་། ། ། ། གཉིས་པ་ཤེར་ཕྱིན་གྱི་གཞུང་གི་དབྱེ་བ་ནི། རྒྱས་པ་འབུམ། ཉི་ཁྲི་ལ་ལེ་བརྒྱད་མ་དང་ལེ་མངས་གཉིས་སོ། ། བརྒྱད་སྟོང་པ་དང་། ཤེས་རབ་ཁྲི་པ་དང་། ཁྲི་བརྒྱད་སྟོང་པ་དང་། སྡུད་པ་དང་། ཕར་ཕྱིན་ལྔ་བསྟན་པ་དང་། རབ་རྩལ་རྣམ་གནོན་གྱིས་ཞུས་པ་དང་། ཤེར་ཕྱིན་བདུན་བརྒྱ་པ་དང་༑ ལྔ་བརྒྱ་པ་དང་། རྡོ་རྗེ་གཅོད་པ་དང་། ཚུལ་བརྒྱ་ལྔ་བཅུ་པ་དང་། མཚན་བརྒྱ་རྩ་བརྒྱད་པ་དང་། ལྔ་བཅུ་པ་དང་། ཀཽ་ཤི་ཀ་དང་། ཡི་གེ་ཉུང་ངུ་པ་དང་། སྒོ་ཉེར་ལྔ་པ་དང་། ཤེས་རབ་སྙིང་པོ་་དང་༑ ཉི་མའི་འོད་དང་། ཟླ་བའི་འོད་དང་། ཀུན་དུ་བཟང་པོ་དང་། ཡི་གེ་གཅིག་མ་དང་། སྙིང་པོའི་གཟུངས་དང་། རྡོ་རྗེ་རྒྱལ་མཚན་དང་། སྒོ་མཐའ་ཡས་པའོ། ། རྒྱས་པའི་ཞབས་ཀླུའི་ཡུལ་དུ་ལུས་་་སོ༑ ། བྱམས་པས་ཞུས་པ་ནི། ཉི་ཁྲིའི་ལེའུ་གཅིག་ཡིན། བསྡུས་པ་ལས༷་མེད་དོ། ། རྟག་ཏུ་ངུ་དང་ཆོས་འཕགས་གཉིས་རྒྱས་པ་ལ་མེད་